als_Latn dik_Latn sag_Latn
Altin Lala u bë pjesë një ndeshje bamirësie në Gjermani. Ish-kapiteni i Kombëtares dhe Hannoverit iu përgjigj ftesës së Per Mertesacker dhe Clemens Fritz.
Dy ish-lojtarët e përfaqësueses së Gjermanisë organizuan një takim me figura të njohura ndër vite të Hannover dhe Werder Bremen, duke grumbulluar 100 mijë euro nga shitja e biletave.
Më shumë se 4 400 shikues mbushën tribunat e stadiumit “Eilenriede”dhe paratë do të shkojnë për fëmijët në nevojë.
Ata duartrokitën yjet e dikurshëm të futbollit mes tyre edhe shqiptari Altin Lala, i cili gëzon respektin e tifozërisë së Hannoverit, ku luajti për 15 vite. Ndeshja që kishte një tjetër qëllim përtej rezultatit përfundoi në barazim 7 – 7./Tv Klan
als_Latn als_Latn als_Latn als_Latn